ai4bharat/Pralekha huggingface dataset:
குடியரசுத் துணைத் தலைவர் செயலகம்
ஒரு வலுவான, துடிப்புமிக்க ஜனநாயகம் சுதந்திரமான, அச்சமற்ற பத்திரிகை இல்லாமல் வாழ முடியாது: குடியரசுத் துணைத் தலைவர்
சுதந்திரமான, தடையற்ற மற்றும் அச்சமற்ற பத்திரிகை இல்லாமல் வலுவான மற்றும் துடிப்பான ஜனநாயகம் வாழ முடியாது என்று குடியரசுத் துணைத் தலைவர் திரு எம். வெங்கையா நாயுடு வலியுறுத்தினார். ஜனநாயகத்தின் வேர்களை வலுப்படுத்த நாட்டிற்கு ஒரு வலுவான, சுதந்திரமான, துடிப்பான ஊடகம் தேவை என்று பரிந்துரைத்த திரு நாயுடு, ஊடகங்களின் மதிப்புகள் சிதைவது குருத்து எச்சரித்தார். பாரபட்சமற்ற மற்றும் நடுநிலையான செய்திகளை வெளியிட அழைப்பு விடுத்தார்". 'செய்திகளில் சொந்தக் கருத்துகள் இடம் பெறக்கூடாது' என்று அவர் வலியுறுத்தினார்.
பத்திரிகையாளர் சங்கத்தின் 50-வது ஆண்டு நிறைவைக் குறிக்கும் வகையில், பெங்களூரு பிரஸ் கிளப்பில் நடைபெற்ற கூட்டத்தில் உரையாற்றிய குடியரசுத் துணைத் தலைவர், சுதந்திரமான மற்றும் நியாயமான பத்திரிகை, அரசியலமைப்பு சட்டத்தை வலுப்படுத்துவதற்கு உதவிடும் போது, சுதந்திரமான நீதித்துறையை நிறைவு செய்கிறது என்பதைக் கவனித்தார்.
கடந்த காலங்களில், இதழியல் தொழில் புனிதமான பணியாக பத்திரிக்கை கருதப்பட்டதாக குறிப்பிட்ட திரு நாயுடு, நல்ல பத்திரிகை நிகழ்வுகளை பாரபட்சமற்ற மற்றும் உண்மையாக செய்திகளை வெளியிடுவதையும், அவற்றை மக்களுக்கு நம்பகத்தன்மையுடன் அனுப்புவதையும் சார்ந்துள்ளது என்ற உண்மையை அவர் சுட்டிக்காட்டினார்.
கடந்த காலங்களில், இதழியல் தொழில் புனிதமான பணியாக பத்திரிக்கை கருதப்பட்டதாக குறிப்பிட்ட திரு நாயுடு, நல்ல பத்திரிகை நிகழ்வுகளை பாரபட்சமற்ற மற்றும் உண்மையாக செய்திகளை வெளியிடுவதையும், அவற்றை மக்களுக்கு நம்பகத்தன்மையுடன் அனுப்புவதையும் சார்ந்துள்ளது என்ற உண்மையை அவர் சுட்டிக்காட்டினார்.
பழம்பெரும் செய்தி ஆசிரியர்களானகாசா சுப்பாராவ், ஃபிராங்க் மோரேஸ் மற்றும் நிகில் சக்ரவர்த்தி போன்றவர்களை பற்றிக் குறிப்பிட்ட குடியரசுத்துணைதலைவர், அவர்கள் ஒருபோதும் தங்கள் கருத்துக்கு வண்ணம் தீட்டவில்லை என்றும், செய்திகளுக்கும் கருத்துகளுக்கும் இடையே உள்ள லக்ஷ்மண் ரேகையை தாம் எப்போதும் மதிப்பதாகவும் அவர் கூறினார். சுதந்திரப் போராட்டக் காலத்திலும், அவசர நிலைக் காலத்திலும் மகத்தான பங்களிப்பை அளித்த பத்திரிகைத் துறை ஆசிரியர்களிடம் இருந்து செய்தி வல்லுநர்கள் உத்வேகம் பெற வேண்டும் என்று அவர் ஆலோசனை கூறினார். செய்திகள் கருத்துத் திணிப்புடன் இருக்கக் கூடாது என்று வலியுறுத்திய அவர், ஊடகவியலாளர்கள் உண்மைகளை ஒருபோதும் சமரசம் செய்து கொள்ள வேண்டாம் என்றும், அச்சமோ தயக்கமோ இல்லாமல் அவற்றை எப்போதும் முன்வைக்க வேண்டுமென்றும் அவர் அறிவுறுத்தினார்.
பல ஆண்டுகளாக பத்திரிகைகளின் தரத்தில் ஏற்பட்டுள்ள சரிவு குறித்து கவலைவெளியிட்ட திரு நாயுடு, அண்மை காலமாக சமூக ஊடகங்களின் எழுச்சி மேலும் சேறும் சகதியுமாக உள்ளது என்றார். “இன்று, செய்திகள் தொடர்ந்து கருத்து திணிப்புடன் இணைந்திருப்பதைக் காண்கிறோம். சில நேரங்களில் செய்தித்தாள்களோ அல்லது தொலைக்காட்சி சேனல்களோ சில நிகழ்வுகளின் துல்லியமான காட்சிகளை வழங்க முடியாததை உணர முடிவதாக அவர் மேலும் கூறினார். சமூக ஊடகங்களில் வரும் போலிச் செய்திகள் குறித்து நாடாளுமன்றமும் அரசாங்கமும் ஆய்வு செய்து, அவற்றைக் கையாள்வதற்கான பயனுள்ள மற்றும் நம்பகமான வழிமுறைகளை கொண்டு வர வேண்டும் என்று அவர் பரிந்துரைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819564
பழங்குடியினர் நலத்துறை அமைச்சகம்
ஆதி மகோத்சவ் பழங்குடியினர் திருவிழா: வன் தான் மற்றும் முவ்வுணவு தின கொண்டாட்டம்
நடைபெற்று வரும் ஆதி மகோத்சவ் என்ற தேசிய பழங்குடியினர் திருவிழா, நாடெங்கிலும் உள்ள பழங்குடி மக்களின் கைவினைப் பொருட்கள், ஓவியங்கள், உணவு முறைகளின் வாயிலாக அவர்களது வளமான பாரம்பரியத்தையும் கலாச்சாரத்தையும் எடுத்துரைக்கின்றது.
200-க்கும் மேற்பட்ட அரங்குகளில் சுமார் 1000 கலைஞர்கள் தங்களது வண்ணமயமான பொருட்களைக் காட்சிப்படுத்தி உள்ளனர். இவை தவிர இயற்கையான மற்றும் நோய் எதிர்ப்பு சக்தி மிகுந்த பொருட்களான காட்டுத்தேன், கருப்பு மிளகு, ராகி, திரிபலா பருப்பு வகைகள், மஞ்சள் ஆகியவையும் கண்காட்சியில் இடம்பெற்றுள்ளன.
கண்காட்சியின் 9-வது நாள், வன் தான் மற்றும் முவ்வுணவு தினமாகக் கொண்டாடப்பட்டதால் இது போன்ற இயற்கை சார்ந்த பொருட்களுக்கு கூடுதல் வரவேற்பு கிடைத்தது. நாட்டிலுள்ள வன் தான் மையங்களில் இந்த பொருட்கள் பதப்படுத்தப்பட்டன என்பது கூடுதல் சிறப்பம்சம்.
வன் தான் மையங்களின் நடவடிக்கைகளை எடுத்துரைக்கும் விதமாக அமைந்துள்ள வன் தான் செயல்விளக்க மையம் பார்வையாளர்களின் கவனத்தை வெகுவாகக் கவர்ந்தது.
பழங்குடியின வன சேகரிப்பாளர்களால் சேகரிக்கப்பட்ட சிறு வன உற்பத்தி பொருட்களை சிறப்பாக பயன்படுத்துவதன் மூலமும், மதிப்பு கூட்டுவதன் மூலமும் பழங்குடியினரின் வருமானத்தை மேம்படுத்துவதை முவ்வுணவுத் திட்டம் நோக்கமாகக் கொண்டுள்ளது. இதற்கான பணிகள் மகாராஷ்டிராவிலும் சத்தீஸ்கரில் ஏற்கனவே தொடங்கிவிட்டன.
ஆதி மகோத்சவ் கண்காட்சி புது தில்லியின் டில்லி ஹாட் பகுதியில் வரும் 15-ஆம் தேதி வரை காலை 11 மணி முதல் இரவு 9 மணி வரை நடைபெறுவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1696800
------
(Visitor Counter : 192
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 204.25 கோடியைக் கடந்தது
இந்தியாவில் இன்று காலை 7 மணி நிலவரப்படி 204.25 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,70,50,160 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.90 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 19,336 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,33,49,778.
இந்தியாவில் கடந்த 24 மணி நேரத்தில் 19,673 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,96,424 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.52 கோடி . வாராந்திரத் தொற்று 4.88 சதவீதமாக உள்ளது. தினசரித் தொற்று விகிதம் 4.96 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1846658
பிரதமர் அலுவலகம்
ஆஸ்கர் விருது பெற்ற ‘தி எலிபெண்ட் விஸ்பெரர்ஸ்’ ஆவண குறும்பட தயாரிப்பாளர் மற்றும் இயக்குநர்கள் பிரதமருடன் சந்திப்பு
ஆஸ்கர் விருது பெற்ற ‘தி எலிபெண்ட் விஸ்பெரர்ஸ்’ ஆவண குறும்பட தயாரிப்பாளர் மற்றும் இயக்குநரை பிரதமர் திரு.நரேந்திர மோடி சந்தித்தார்.
இது குறித்து அவர் வெளியிட்டுள்ள ட்விட்டர் பதிவு வருமாறு;
“திரைப்பட புத்திக்கூர்மை மற்றும் வெற்றிக்காக ‘தி எலிபெண்ட் விஸ்பெரர்ஸ்’ ஆவண குறும்படம் உலகத்தின் கவனத்தை ஈர்த்ததுடன் பாராட்டுக்களையும் பெற்றது. இன்று, அத்திரைப்படத்துடன் தொடர்புடைய திறமைமிக்க குழுவை சந்திக்கும் வாய்ப்பை நான் பெற்றேன். அவர்கள் இந்தியாவை பெருமைப்பட வைத்துள்ளனர்.”
சிறப்பு சேவைகள் மற்றும் கட்டுரைகள்
சென்னை விமான நிலையத்தில் ரூ.89.97 மதிப்பிலான 2022 கிராம் தங்கம் பறிமுதல்
அபுதாபியில் இருந்து ஏர் அரேபியா ஏர்லைன்ஸ் 3எல்-141 என்ற விமானத்தின் மூலம் 11.11.2022 அன்று சென்னை வந்த இந்தியாவைச் சேர்ந்த ஆண் பயணி ஒருவரிடம் ரகசிய தகவலின் அடிப்படையின் விமான நிலைய புலனாய்வு பிரிவு அதிகாரிகள் விசாரணை மேற்கொண்டனர்.
அவரிடம் சோதனை மேற்கொண்ட போது, பசை வடிவில் 3 தங்க பொட்டலங்கள் அவரது உடலின் குடல் பகுதியில் மறைத்து வைத்திருந்தது கண்டுபிடிக்கப்பட்டது. 724 கிராம் எடை கொண்ட 24 கேரட் தங்கம் அவரிடமிருந்து பறிமுதல் செய்யப்பட்டது.
மற்றொரு சம்பவத்தில் அபுதாபியில் இருந்து எத்திஹாட் ஏர்லைன்ஸ் இஒய்-268 விமானத்தில் இருந்து 12.11.2022 அன்று சென்னை வந்த இந்திய ஆண் பயணி ஒருவரிடம் விமான நிலைய புலனாய்வு அதிகாரிகள் விசாரணை மேற்கொண்டனர். அவரிடம் சோதனை மேற்கொள்ளப்பட்ட போது அவரது உடமைகளிலிருந்து 1298 கிராம் எடை கொண்ட 4 தங்க பட்டைகள் பறிமுதல் செய்யப்பட்டன.
இந்த பயணிகளிடமிருந்து மொத்தம் 2022 கிராம் எடை கொண்ட 89 லட்சத்து 97 ஆயிரம் ரூபாய் மதிப்பிலான தங்கம் சுங்கச்சட்டம்
1962-ன் கீழ் பறிமுதல் செய்யப்பட்டது.
இதுகுறித்த புலன் விசாரணை தொடர்ந்து நடைபெற்று வருகிறது. இத்தகவலை சென்னை சர்வதேச விமான நிலைய சுங்கத் துறையின் முதன்மை ஆணையர் திரு எம் மேத்யூ ஜாலி வெளியிட்டுள்ளார்.
எரிசக்தி அமைச்சகம்
மத்திய அரசின் எல்இடி, தெரு விளக்குத் திட்டங்கள் : 6 ஆண்டுகள் நிறைவு
அனைவருக்கும் எல்இடி பல்புகள் வழங்கும் திட்டம் , தேசிய தெருவிளக்கு திட்டம் ஆகியவற்றை பிரதமர் திரு நரேந்திர மோடி கடந்த 2015ம் ஆண்டு ஜனவரி 5ஆம் தேதியன்று தொடங்கி வைத்தார். இந்தத் திட்டங்கள் இன்று 6 ஆண்டுகளை நிறைவு செய்தன.
- இந்த இரு திட்டங்களையும், மத்திய மின்சக்தி அமைச்சகத்தின் கீழ் உள்ள பொதுத்துறை நிறுவனங்களின் கூட்டு முயற்சியில், எரிசக்தி திறன் சேவைகள் நிறுவனம்  அமல்படுத்தியது.
- உஜாலா திட்டத்தின் கீழ், நாடு முழுவதம் 36.69 கோடி எல்இடி பல்புகளை இஇஎஸ்எல் நிறுவனம் வழங்கியது.
- இதன் மூலம் ஆண்டுக்கு 47.65 பில்லியன் கிலோ வாட் மின்சாரம் சேமிப்பு ஏற்பட்டதாக மதிப்பிடப்பட்டுள்ளது.
- மேலும் ஆண்டுக்கு 38.59 மில்லியன் டன்கள் கார்பன் டை ஆக்சைடு வெளியேற்றமும் குறைந்துள்ளதாகவும் மதிப்பிடப்பட்டுள்ளது.
- இது தவிர 72 லட்சம் எல்இடி ட்யூப் லைட்டுகள், 23 லட்சத்துக்கும் மேற்பட்ட குறைந்த மின்சாரத்தில் இயங்கும் மின்விசிறிகளும் இத்திட்டத்தின் கீழ் மலிவு விலையில் வழங்கப்பட்டன.
- தேசிய தெருவிளக்கு திட்டம் மூலம் நாடு முழுவதும், 1.14 கோடி எல்இடி தெருவிளக்குகள் பொருத்தப்பட்டன.
- இதன் மூலம் ஆண்டுக்கு 7.67 பில்லியன் கிலோ வாட் மின்சாரம் சேமிக்கப்பட்டதாகவும், ஆண்டுக்கு 5.29 மில்லியன் டன்கள் கார்பன்டை ஆக்சைடு வெளியேற்றம் குறைக்கப்பட்டதாகவும் மதிப்பிடப்பட்டது.
- இதன் மூலம் நகராட்சிகளின் மின் கட்டணத்தில் ரூ.5,210 கோடி சேமிப்பு ஏற்பட்டதாகவும் மதிப்பிடப்பட்டுள்ளது.
இந்த இலக்குகளை அடைந்ததற்கு பாராட்டு தெரிவித்துள்ள மத்திய மின்சக்தித் துறை அமைச்சர் திரு ஆர்.கே.சிங், ‘‘ உஜாலா, தெருவிளக்குத் திட்டம் ஆகியவை சமூகப் பொருளாதார மாற்றத்தில் மையமாக உள்ளன. அவை கார்பன் உமிழ்வை குறைத்தது, ஒருங்கிணைந்த வளர்ச்சியை ஏற்படுத்தியதோடு மட்டும் அல்லாமல், நாடு முழுவதும் வீட்டு விளக்குகள், தெரு விளக்குகள் அமைப்பையும் மாற்றியமைத்துள்ளன. இத்திட்டத்தை வெற்றிகரமாக அமல்படுத்தி, இந்திய மின்சக்தித் துறையின் மாற்றத்தில் 6 ஆண்டுகள் நிறைவு செய்ததற்காக இஇஎஸ்எல் நிறுவனத்தை நான் வாழ்த்துகிறேன்.’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686309
பிரதமர் அலுவலகம்
மக்களவையில் அரசியலமைப்பின் நூற்று இருபத்தி எட்டாவது சட்டத் திருத்த மசோதா 2023 நிறைவேற்றப்பட்டதற்கு பிரதமர் பாராட்டு
மக்களவையில் இன்று  அரசியலமைப்பின் நூற்றி இருபத்தெட்டாவது சட்டத்திருத்த மசோதா நிறைவேற்றப்பட்டதற்கு பிரதமர் திரு. நரேந்திர மோடி வரவேற்பு தெரிவித்துள்ளார்.
இது தொடர்பாக பிரதமர் எக்ஸ் சமூக வலை தளத்தில் வெளியிட்டுள்ள பதிவு:
"அரசியலமைப்பு  மசோதா- 2023 மக்களவையில் மகத்தான ஆதரவுடன் நிறைவேற்றப்பட்டது மகிழ்ச்சி அளிக்கிறது. இந்த மசோதாவுக்கு ஆதரவாக வாக்களித்த மக்களவை உறுப்பினர்களுக்கு நன்றி தெரிவித்துக் கொள்கிறேன்.
நாரி சக்தி வந்தன் அதினியம்  ஒரு வரலாற்றுச் சிறப்புமிக்க சட்டமாகும். இது பெண்களுக்கு அதிகாரமளித்தலை மேலும் அதிகரிக்கும். அத்துடன் நமது அரசியல் செயல்பாட்டில் பெண்களின் அதிக பங்கேற்பை அதிகரிக்கும்” இவ்வாறு பிரதமர் தெரிவித்துள்ளார்.
பாதுகாப்பு அமைச்சகம்
செப்டம்பர் 8 அன்று டோக்கியோவில் நடைபெறும் இந்தியா - ஜப்பான் 2+2 பேச்சுவார்த்தையில் பாதுகாப்பு அமைச்சர் திரு.ராஜ்நாத் சிங் பங்கேற்கிறார்
பாதுகாப்பு அமைச்சர் திரு.ராஜ்நாத் சிங் தமது மங்கோலிய பயணம் முடிந்ததும், மூன்றுநாள் அரசு முறைப் பயணமாக இன்று  ஜப்பான் புறப்பட்டு செல்கிறார். 2022 செப்டம்பர் 8 அன்று, டோக்கியோவில் நடைபெறும் 2-வது இந்தியா - ஜப்பான் 2+2 அமைச்சர்கள் பேச்சுவார்த்தையில், வெளியுறவுத்துறை அமைச்சர் டாக்டர்.எஸ்.ஜெய்சங்கருடன், பாதுகாப்பு அமைச்சர் திரு.ராஜ்நாத் சிங் கலந்து கொள்கிறார். ஜப்பான் நாட்டின் பாதுகாப்புத்துறை அமைச்சர் திரு.யசுகாசு ஹமாடா, வெளியுறவுத்துறை அமைச்சர் திரு.யோஷிமாசா ஹயாஷி ஆகியோர் கலந்து கொள்கின்றனர்.
இந்த 2+2 அமைச்சர்கள் பேச்சுவார்த்தை இருதரப்பு ஒத்துழைப்பை ஆய்வு செய்து, மேலும் முன்னோக்கி செல்ல வழி ஏற்படுத்தும் என எதிர்பார்க்கப்படுகிறது. இந்தியாவும், ஜப்பானும் சிறந்த, உலகளாவிய நட்புறவை கொண்டுள்ளன. இந்த ஆண்டுடன் இருநாடுகளுக்கு இடையேயான தூதரக உறவுகள் தொடங்கி 70 ஆண்டுகள் நிறைவடைகின்றன.
2+2 பேச்சுவார்த்தையைத் தொடர்ந்து, இருநாடுகளிடையே பல்வேறு துறைகளில் பாதுகாப்பு ஒத்துழைப்பை மேலும் வலுப்படுத்துவதற்காக, ஜப்பான் பாதுகாப்புத்துறை அமைச்சருடன் திரு.ராஜ்நாத் சிங் பேச்சுவார்த்தை நடத்தவுள்ளார். இந்த பயணத்தின்போது ஜப்பான் பிரதமர் திரு.ஃபூமியோ கிஷிடாவையும் அவர் சந்திக்க உள்ளார்.
டோக்கியோவிலுள்ள இந்திய தூதரகம் ஏற்பாடு செய்துள்ள ஒரு நிகழ்ச்சியில் கலந்து கொள்ளும் திரு.ராஜ்நாத் சிங், ஜப்பானில் வசிக்கும் புலம் பெயர்ந்த இந்தியர்களுடன் கலந்துரையாடுவார்.
எரிசக்தி அமைச்சகம்
மின்சாரம் தொடர்பான தரவுகள் உருவாக்கம் மற்றும் முடிவுகளை தீர்மானிக்க உதவி செய்தல் குறித்த பயிற்சி திட்டத்திற்கு மின்சார நடைமுறை செயலாக்கக் கழகம்  ஏற்பாடு செய்துள்ளது
மின்சாரம் தொடர்பான தரவுகள் உருவாக்கம் மற்றும் முடிவுகளை தீர்மானிக்க உதவி செய்தல் குறித்த பயிற்சி திட்டத்திற்கு மின்சார நடைமுறை செயலாக்கக் கழகம்  புதுதில்லியில் ஏற்பாடு செய்துள்ளது. 2022 ஏப்ரல் 18-ல் தொடங்கி 29-ல் நிறைவடையும் இந்த பயிற்சி திட்டத்தில் பங்களாதேஷ், பூட்டான், இந்தியா, நேபாளம், இலங்கை ஆகியவற்றைச் சேர்ந்த பிரதிநிதிகள் பங்கேற்றுள்ளனர். ஒருங்கிணைந்த ஆராய்ச்சி மற்றும் வளர்ச்சிக்கான செயல்திட்ட அமைப்புடன் இணைந்து இந்த பயிலரங்கு நடத்தப்படுகிறது.
மத்திய மின்துறை செயலாளர் திரு அலோக் குமார், பயிலரங்கை தொடங்கி வைத்தார். தேசிய மின்தொகுப்பை இயக்குகின்ற பொசோகோ-வை சேர்ந்த பொறியாளர்களால் பயிற்சி அளிக்கப்படுகிறது, முக்கியமான செயல்பாட்டு பகுதிகளில் சுயமதிப்பீடு பரிசோதனைகளும் இதில் அடங்கும். இதுதவிர, மூத்த நிர்வாகிகள் மற்றும் தொழில்துறை நிபுணர்களுடன் கலந்துரையாடல் அமர்வுக்கும் ஏற்பாடு செய்யப்பட்டுள்ளது. ஆக்ராவில் உள்ள அதிக வோல்ட் திறன் கொண்ட நேரடி மின்சார நிலையமான உலகின் முதலாவது பல்வகை முனையத்தை நேரில் பார்வையிடும் வாய்ப்பை பங்கேற்பாளர்கள் பெறுவார்கள்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818334
பாதுகாப்பு அமைச்சகம்
பாதுகாப்பு அமைச்சர் திரு ராஜ்நாத் சிங் கிழக்கு பிராந்திய கடற்படை தளத்தில் ஆய்வு
பாதுகாப்பு அமைச்சர் திரு ராஜ்நாத் சிங், விசாகப்பட்டினத்தில் உள்ள கிழக்கு பிராந்திய கடற்படை தளத்திற்கு இரண்டு நாள் பயணமாக நேற்று  வருகை தந்தார். ஐஎன்எஸ் தேகா தளத்திற்கு வருகை தந்த பாதுபாப்பு அமைச்சரை, கடற்படை தலைமைத் தளபதி அட்மிரல் கரம்பீர் சிங், கிழக்கு பிராந்திய கடற்படையின் கொடி அலுவலர் வைஸ் அட்மிரல் அதுல் குமார் ஜெயின் ஆகியோர் வரவேற்றனர். கடற்படையினரின் அணிவகுப்பு மரியாதையும் அவருக்கு அளிக்கப்பட்டது.
சனிக்கிழமையன்று மாலை ஆந்திரப்பிரதேச முதலமைச்சர் திரு ஒய் எஸ் ஜெகன் மோகன் ரெட்டி மற்றும் மாநில, மாவட்ட நிர்வாகத்தின் உயரதிகாரிகளுடனும் பாதுகாப்பு அமைச்சர் ஆலோசனை நடத்தினார். ஆந்திரப் பிரதேச மாநிலத்தில் மேற்கொள்ளப்பட்டு வரும் இந்திய கடற்படையின் பல்வேறு கட்டமைப்புத் திட்டப்பணிகள் மற்றும், வருங்காலத்தில் செயல்படுத்தப்பட உள்ள திட்டங்களின் முன்னேற்றம் குறித்து இருவரும் கூட்டாக ஆய்வு செய்தனர். கடற்படை விவகாரங்களில், இந்திய கடற்படைக்கும், ஆந்திரப்பிரதேச அரசுக்கும் இடையிலான ஒத்துழைப்புகளை விரைவுபடுத்துமாறும் சம்பந்தப்பட்ட அதிகாரிகளுக்கு உத்தரவிட்டனர்.
இந்த பயணத்தின் போது, கிழக்கு பிராந்திய கடற்படை தளத்தின் போர் ஆயத்த நிலை குறித்தும், கடலோரப் பாதுகாப்பு மற்றும் கடல்சார் அம்சங்கள் குறித்தும் திரு.ராஜ்நாத் சிங்கிற்கு எடுத்துரைக்கப்பட்டது. பாதுகாப்பு அமைச்சர் புதுதில்லி திரும்புவதற்கு முன்பாக, கிழக்கு பிராந்திய கடற்படை கட்டுப்பாட்டில் உள்ள போர்க்கப்பல்கள் மற்றும் நீர்மூழ்கிக் கப்பல்களை பார்வையிடுவதுடன், கடற்படை வீரர்களுடனும் கலந்துரையாடவுள்ளார்.
வெளியுறவுத்துறை அமைச்சகம்
இந்தியா மற்றும் மாலத்தீவு இடையே விசா ஏற்பாடுகளை எளிதாக்குதல் குறித்து ஏற்கனவே கையெழுத்தான ஒப்பந்ததத்திற்கு மத்திய அமைச்சரவை ஒப்புதல்
இந்தியா மற்றும் மாலத்தீவு இடையே 2018 டிசம்பரில் கையெழுத்திடப்பட்ட விசா ஏற்பாடுகளை எளிதாக்குதல் குறித்த ஒப்பந்ததத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
மாலத்தீவு அதிபர் இந்தியாவிற்கு வருகை தந்த போது இந்த ஒப்பந்தம் கையெழுத்தாகியது. சுற்றுலா, மருத்துவம், கல்வி, வர்த்தகம் மற்றும் வேலைவாய்ப்பு சம்பந்தமாக மாலத்தீவு மக்கள் இந்தியாவிற்கு வருவதற்கும், இந்திய மக்கள் மாலத்தீவிற்கு செல்லவும் இந்த ஒப்பந்தம் ஊக்கம் அளிக்கும். இந்த ஒப்பந்தம் மூலம், சுற்றுலா, மருத்துவம் மற்றும் வரையறுக்கப்பட்ட வணிகம் ஆகியவற்றிற்கு 90 நாட்களுக்கு விசா இல்லாமல் செல்ல முடியும். அதேபோல், இந்த இலவச விசா மூலம் அடுத்த நாட்டிற்கு செல்வோர், அதனை எளிதாக மருத்துவ விசாவாக மாற்ற முடியும். அதேபோல், மாணவர்களை சார்ந்தவர்கள் மற்றும் வேலைவாய்ப்பிற்காக செல்வோரும் இலவச விசாவினை எளிதில், விசாவாக மாற்றிக்கொள்ள முடியும்.
எரிசக்தி அமைச்சகம்
‘‘நிலையான வளர்ச்சிக்கான எரிசக்தி’’: மார்ச் 4ம் தேதி நடைபெறும் பட்ஜெட் கருத்தரங்கில் பிரதமர் உரையாற்றுகிறார்
மத்திய நிதிநிலை அறிக்கை 2022யின் அறிவிப்புகளை விரைவில் அமல்படுத்துவதற்காக, மத்திய அரசு, பல முக்கிய துறைகளில் தொடர் இணைய கருத்தரங்குகளை நடத்தி வருகிறது. பொதுத்துறை மற்றும் தனியார் துறை, கல்வித்துறை மற்றும் தொழில்துறை நிபுணர்கள் மூலம், வெவ்வேறு துறைகளின் கீழ் உள்ள பல முயற்சிகளை, அமல்படுத்துவதில் உள்ள பிரச்சினைகளுக்கு தீர்வு காண்பதுதான் இந்த கருத்தரங்கின் நோக்கம்.
இந்த கருத்தரங்கின் தொடர்ச்சியாக, மின்துறை , பெட்ரோலியத்துறை; புதிய மற்றும் புதுப்பிக்கத்தக்க எரிசக்தி; நிலக்கரி; சுரங்கம்; வெளியுறவுத்துறை; சுற்றுச்சூழல், வனம் மற்றும் பருவநிலை மாற்றம் ஆகிய அமைச்சகங்கள் ‘நிலையான வளர்ச்சிக்கான எரிசக்தி’’ என்ற தலைப்பில் மார்ச் 4ம் தேதி காலை 10 மணிக்கு இணைய கருத்தரங்கை நடத்துகின்றன. இதில் நிதிநிலை அறிக்கையில் எரிசக்தி துறையில் அறிவிக்கப்பட்ட திட்டங்களை திறம்பட அமல்படுத்துவது குறித்து ஆலோசனைகள் பெறப்படும்.
பருவநிலை மாற்றம் குறித்த சிஓபி -26 கருத்தரங்கில் மாண்புமிகு பிரதமர் திரு. நரேந்திர மோடி தெரிவித்த பஞ்சமிர்த யுக்திகளுக்கு ஏற்றபடி, கார்பன் வெளியேற்றம் குறித்த யுக்திகளை ஊக்குவிக்கும் இந்தியாவின் எரிசக்தி மாற்றத்துக்கு நிதிநிலை அறிக்கை 2022 ஆதரவு அளிக்கிறது. இந்த யுக்தி, இந்தியாவின் எரிசக்தி தேவையை நீண்ட காலத்துக்கு நிறைவேற்ற வழிவகுக்கும். இந்த பட்ஜெட் பல குறுகிய மற்றும் நீண்ட கால நடவடிக்கைகளை எடுத்து கூறுகிறது.
படிம எரிபொருள் முற்றிலும் பயன்படுத்தாத கொள்கையை பின்பற்ற மின்சார வாகனங்கள் ஊக்குவிக்கப்படுகின்றன.
சூரிய மின்சக்தி தகடுகள் உற்பத்தியை ஊக்குவிக்க கூடுதலாக ரூ.19,500 கோடி ஒதுக்கீடு செய்யப்பட்டுள்ளது.
புதுப்பிக்கத்தக்க எரிசக்தி விரிவாக்கத்துக்கான சேமிப்பு கட்டமைப்பை உருவாக்குதல், உயிரி எரிவாயுவை ஊக்கவித்தல், வேளாண் மற்றும் பண்ணை காடுகள் திட்டம், சூரிய மின்சக்தி மற்றும் ஹைட்ரஜன் எரிசக்தி உற்பத்தியை அதிகரித்தல் போன்றவை குறித்து இணைய கருத்தரங்கில் விவாதிக்கப்படும்.
தொடக்க நிகழ்ச்சியில் பிரதமர் திரு. நரேந்திர மோடி உரையாற்றுகிறார்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1802496
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வருமானத்திற்கு பொருந்தாத வகையிலான சொத்துக்களும் அதிகாரிகளின் வருமானமும்
மத்திய அரசின் உயர் அதிகாரிகளுக்கு எதிராக வருமானத்திற்கு பொருந்தாத வகையில் சொத்து சேர்த்தது தொடர்பாக 23 வழக்குகளை  மத்திய புலனாய்வுக் கழகம் பதிவு செய்துள்ளது. மத்திய அரசின் இணைச் செயலாளர் மற்றும் அதற்கு மேலான பதவிகளில் உள்ளவர்கள் பொதுத்துறை நிறுவனங்கள், பொதுத்துறை வங்கிகள் ஆகியவற்றைப் பொறுத்தவரை பொது மேலாளர்கள் மற்றும் அதற்கு மேல் பதவிகளில் இருப்பவர்கள் ஆகியோருக்கு எதிராக கடந்த 3 ஆண்டுகளில் அதாவது 2015, 2016, 2017, 2018  இந்த வழக்குகள் பதிவு செய்யப்பட்டுள்ளன.
கடந்த 3 ஆண்டுகளில் ஊழல் வழக்குகளின் எண்ணிக்கை அதிகரித்து வந்துள்ளது எனக்கூறுவது தவறாகும்.
மேலும் 632 ஊழல் வழக்குகளை முதுநிலை அதிகாரிகளுக்கு எதிராக கடந்த 3 ஆண்டுகளில் மத்திய புலனாய்வுக் கழகம் பதிவு செய்துள்ளது.
மாநிலங்களவையில் இன்று  கேள்விக்கு எழுத்து மூலம் அளித்த பதிலில் வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் இத்தகவலைத் தெரிவித்தார்.
(Visitor Counter : 53
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தரத்தில் சமரசம் செய்யாமல் கட்டுமானச் செலவு குறைக்கப்படும் என்று திரு நிதின் கட்கரி கூறியுள்ளார்
தரத்தில் சமரசம் செய்யாமல் கட்டுமானச் செலவு குறைக்கப்படும் என்று மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி கூறியுள்ளார். இந்திய அடிப்படைக் கட்டமைப்பு ஏற்பாடு செய்திருந்த இந்தியாவில் சாலைகள் மேம்பாடு குறித்த 17-வது வருடாந்தர மாநாட்டில் உரையாற்றிய அவர், சாலைகள் அமைப்பதற்கு ரப்பர் மற்றும் பிளாஸ்டிக் கழிவு போன்ற பொருட்களை பயன்படுத்துவதன் மூலம் சிமெண்ட் மற்றும் எஃகு போன்ற பொருட்களை சார்ந்திருப்பதை குறைக்க முடியும் என்றார்.
ஒப்பந்ததாரர்களையும் நிறுவனங்களையும் தரவரிசைப்படுத்த விரிவான திட்ட அறிக்கைகள் தயாரிப்பதற்கான கொள்கையை உருவாக்கும் முயற்சிகள் நடைபெற்று வருவதாக அமைச்சர் கூறினார். எத்தனால், மெத்தனால், உயிரி டீசல், உயிரி இயற்கை எரிவாயு, மின்சார பசுமை ஹைட்ரஜன் ஆகியவை எதிர்காலத்திற்கான எரிபொருள்களாக இருக்கும் என்று அவர் கூறினார். அதிகப்படியான மாற்றுகளை உருவாக்குவதற்கான காலம் தற்போது வந்திருப்பதாக திரு கட்கரி கூறினார்.
உயிரிக் கழிவுகளிலிருந்து தார் தயாரிப்பதற்கான கொள்கையை வகுக்கவும், திட்டமிடப்பட்டுள்ளது என்று அவர் தெரிவித்தார். சாலைப்பாதுகாப்பை வலியுறுத்திய அமைச்சர், அனைத்து தரப்பினரிடமிருந்தும் இதற்கு அதிக முயற்சிகள் தேவைப்படுவதாக கூறினார்.
-----
(Visitor Counter : 118
பிரதமர் அலுவலகம்
இந்திய பேட்மிண்டன் வீரரும், ஆல் இங்கிலாந்து ஓபன் பேட்மிண்டன் போட்டியில் இறுதிச்சுற்றில் பங்கேற்றவருமான லக்ஷ்யா சென்னுக்கு பிரதமர் பாராட்டு
இந்திய பேட்மிண்டன் வீரரும், ஆல் இங்கிலாந்து ஓபன் பேட்மிண்டன் போட்டியில் இறுதிச்சுற்றில் பங்கேற்றவருமான லக்ஷ்யா சென்-ஐ பிரதமர் திரு நரேந்திர மோடி பாராட்டியுள்ளார். இதுகுறித்து பிரதமர் வெளியிட்டுள்ள டுவிட்டர் பதிவில், “உங்களால் பெருமைப்படுகிறேன், நீங்கள் நினைவுகூரத்தக்க வகையிலான மன உறுதியையும், உறுதித் தன்மையையும் வெளிப்படுத்தியுள்ளீர்கள், நீங்கள் தீவிரமான முறையில் போராடுகிறீர்கள், உங்களுடைய எதிர்கால கனவுகள் நிறைவேற வாழ்த்துக்கள், நீங்கள் மேலும் அதிக வெற்றிகளை பெறுவீர்கள் என்று நான் நம்புகிறேன்” என்று குறிப்பிட்டுள்ளார்.
எஃகுத்துறை அமைச்சகம்
‘எஃகு நுகர்வோரை’ ஜம்முவில் சந்தித்த மத்திய எஃகு அமைச்சர், அப்பகுதியின் பல்துறை வளர்ச்சிக்கு எஃகு முக்கியம் என்று கூறினார்
ஜம்முவில் இரண்டு நாள் மக்கள் தொடர்பு நிகழ்ச்சியின் ஒரு பகுதியாக, நேற்று நடந்த எஃகு நுகர்வோர் கூட்டத்தில் மத்திய எஃகு அமைச்சர் திரு ராம் சந்திர பிரசாத் சிங் உரையாற்றினார்.
பொருளாதார வளர்ச்சிக்கு எஃகு இன்றியமையாதது என்று கூறிய அமைச்சர், கட்டுமானம், உள்கட்டமைப்பு, பாதுகாப்பு, ஆட்டோமொபைல், பொறியியல், பேக்கேஜிங் போன்ற தொழில்களுக்கு எஃகு முக்கிய உள்ளீட்டு பொருள் ஆகும் என்றார்.
இயற்கை வளங்கள் மற்றும் உழைக்கும் மனிதவளம் மீது கவனம் செலுத்தி பிராந்தியத்தை முதலீட்டு மையமாக முன்னிறுத்துவதில் ஜம்மு & காஷ்மீர் அரசு எடுத்துள்ள முயற்சிகளை அமைச்சர் பாராட்டினார்.
எய்ம்ஸ், மருத்துவக் கல்லூரிகள், நர்சிங் கல்லூரிகள் போன்றவற்றின் கட்டுமானம் மூலம் சுகாதார துறையின் மேம்பாடு மீது கவனம் செலுத்துவதற்காகவும், மின் பற்றாக்குறையை சமாளிக்க பல்வேறு நீர்மின் திட்டங்களை உருவாக்குவதற்காகவும் ஜம்மு & காஷ்மீர் அரசை அவர் பாராட்டினார். இவற்றின் மூலம் அப்பகுதியில் எஃகு நுகர்வு அதிகரிக்கும்.
லே விமான நிலையத்தின் நவீனமயமாக்கல் மற்றும் விரிவாக்கம் பாராட்டத்தக்க நடவடிக்கை என்று அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1762073